

Navodilo za zajem in posredovanje podatkov iz Potrdil o upravičeni zadržanosti od dela v sistem on-line

Verzija 1

**Kazalo vsebine**

[1 Uvod 4](#_Toc5168883)

[2 Postopek zapisa v eBOL 4](#_Toc5168884)

[2.1 Opis postopka 4](#_Toc5168885)

[2.2 Izdaja eBOL v primeru nedelovanja sistema 5](#_Toc5168886)

[2.3 Podrobnosti branja osebnih podatkov in podatkov OZZ iz sistema on-line 5](#_Toc5168887)

[2.3.1 Zavarovane osebe 5](#_Toc5168888)

[2.3.2 Povezane osebe 7](#_Toc5168889)

[2.4 Posebnosti podatkov eBOL 8](#_Toc5168890)

[2.4.1 Neobvezni podatki 8](#_Toc5168891)

[2.4.2 Dodatni podatki 8](#_Toc5168892)

[2.4.3 Obvezno navajanje nazivov 9](#_Toc5168893)

[2.4.4 Zapis eBOL vnaprej 9](#_Toc5168894)

[2.4.5 Zveznost obdobij 10](#_Toc5168895)

[3 Preklic zapisanih eBOL 10](#_Toc5168896)

[4 Branje podatkov o zapisanih eBOL 10](#_Toc5168897)

[4.1 Opis postopka 10](#_Toc5168898)

[4.2 Nabor podatkov 10](#_Toc5168899)

[4.2.1 Vhodni podatki za branje zapisanih eBOL 10](#_Toc5168900)

[4.2.2 Izhodni podatki za branje zapisanih eBOL 11](#_Toc5168901)

[5 Dostop zavarovane osebe do eBOL 12](#_Toc5168902)

**Pomen izrazov:**

**BOL** je listina Potrdilo o upravičeni zadržanosti od dela (Obr. BOL, ki je predpisan s Pravilnikom o obrazcih in listinah za uresničevanje pravic iz obveznega zdravstvenega zavarovanja), ki je izpolnjena v papirni obliki.

**eBOL** so podatki BOL v elektronski (xml) obliki in posredovani na ZZZS prek sistema on-line.

**Osebni zdravnik** je izbrani splošni osebni zdravnik in izbrani osebni otroški zdravnik ter nadomestni zdravnik, ki nadomešča slednja v času njune začasne odsotnosti z dela.

**OZZ** je obvezno zdravstveno zavarovanje.

**Pooblaščena oseba** je osebni zdravnik, medicinska sestra oziroma druga oseba pri izvajalcu, ki je pristojna za zapis eBOL v sistem on-line. Za podpis eBOL z digitalnim potrdilom je pristojen osebni zdravnik.

**Povezana oseba** je oseba, zaradi katere je zavarovana oseba zadržana od dela iz razloga, ker neguje, spremlja zavarovano osebo k izvajalcu zdravstvenih storitev ali od izvajalca zdravstvenih storitev domov ali ker je na usposabljanju za rehabilitacijo otroka.

**Sistem on-line** zdravstveno zavarovanje je sistem, ki zagotavlja neposredno elektronsko izmenjevanje podatkov med informacijskimi sistemi izvajalcev zdravstvenih storitev in informacijskim sistemom ZZZS.

**SPOT ali Slovenska poslovna točka** (prej eVEM) je ključni portal za podjetnike in poslovne subjekte, ki povezuje različne institucije in pristojne organe, nudi informacije in spletne rešitve.

**Zapis eBOL** – zapis podatkov eBOL in njegovo posredovanje prek sistema on-line na ZZZS.

**Zavarovana oseba** je zavarovanec, ki je zadržan od dela in s tem upravičen do BOL.

**Zavezanec** je delodajalec in samostojni zavezanec (samostojni podjetnik posameznik, družbenik, ki je poslovodna oseba, kmet, …), ki je zavezan za prijavo zavarovane osebe v obvezno zavarovanje.

**ZZZS** je Zavod za zdravstveno zavarovanje Slovenije.

# Uvod

S tem navodilom se določa postopek zapisa eBOL.

Za vsebino podatkov pri zapisu eBOL veljajo pravila, ki so določena v Navodilu o uresničevanju pravice zavarovancev do začasne zadržanosti od dela in do nadomestila plače (v nadaljevanju: Navodilo za BOL).

# Postopek zapisa v eBOL

## Opis postopka

Osebni zdravnik ob ugotovitvi utemeljenosti začasne zadržanosti od dela opredeli njeno trajanje in razlog (bolezen, poškodba pri delu, …) ter druge elemente te zadržanosti.

Podatke, ki se nanašajo na začasno zadržanost od dela za namen izdaje eBOL, mora pooblaščena oseba vnesti v informacijski sistem pri izvajalcu. Pri tem je najprej potrebno izvesti branje osebnih podatkov zavarovane osebe ter podatkov OZZ. Pri razlogih zadržanosti nega, spremstvo in usposabljanje za rehabilitacijo otroka izvede tudi branje osebnih podatkov in podatkov OZZ povezane osebe (več v točki pod 2.2.2).

Pooblaščena oseba lahko ob tem prek sistema on-line pridobi (prebere) podatke o že zapisanih eBOL, s čimer se zmanjša možnost napak pri zapisu eBOL, hkrati se pooblaščeni osebi omogoča pregled vseh začasnih zadržanostih od dela za posamezno zavarovano osebo (več o branju eBOL v poglavju 4).

Po vnosu vseh obveznih podatkov eBOL, pooblaščena oseba podatke posreduje prek sistema on-line na ZZZS za izvedbo kontrole pravilnosti in celovitosti podatkov (t.i. kontrolni zapis eBOL z oznako zapisa 9). Kontrole so podrobno opisane v Tehničnem navodilu za uporabo sistema on-line zdravstvenega zavarovanja. Za kontrolni zapis eBOL ni potreben digitalni podpis osebnega zdravnika. Če je bil za isto obdobje že izdan eBOL za povezano osebo (npr. drugemu staršu je že bil izdan eBOL za spremstvo otroka), bo ob kontrolnem zapisu posredovana evidenčna napaka, da je bil za isto obdobje in za isto povezano osebo že izdan eBOL. Zapis eBOL se vseeno lahko izvede, če pooblaščena oseba ugotovi, da je bil eBOL izdan le za del delovnega časa drugega starša in da lahko izda nov eBOL za preostale ure. Podatke o tem je pooblaščeni osebi dolžna posredovati zavarovana oseba.

V primeru ugotovljenih napak pri kontrolnem zapisu eBOL, pooblaščena oseba prejme obvestilo o napaki in nasvet za odpravo napake. Podatke v eBOL popravi oziroma dopolni in nato ponovno izvede kontrolni zapis eBOL.

Če so podatki, ki se ob kontrolnem zapisu preverijo, pravilni in celoviti, sistem on-line dodeli eBOL številko, ki se uporabi pri končnem zapisu eBOL. Dodeljena številka je veljavna sedem dni. Če je obdobje od izvedbe kontrolnega zapisa eBOL in nameravane izvedbe končnega zapisa daljše od sedem dni, je potrebno ponovno izvesti kontrolni zapis.

Uspešno preverjen eBOL informacijski sistem izvajalca opremi z oznako zapisa 1 (redni zapis), ki se nato pripravi za digitalno podpisovanje. Digitalni podpis eBOL lahko izvede le osebni zdravnik, ne pa tudi medicinska sestra ali druga pooblaščena oseba pri izvajalcu.

Osebni zdravnik lahko pregleda vse vnesene podatke eBOL, ki se mu prikažejo v določeni obliki, predpisani v Tehničnem navodilu za uporabo sistema on-line zdravstvenega zavarovanja in jih nato digitalno podpiše. Številka eBOL se zapiše v eBOL in izpiše na BOL, ki ga bo izvajalec izdal v papirni obliki. Ko bo zagotovljena tehnična rešitev za prevzem teh podatkov s strani zavezancev prek sistema SPOT, kar bo kasneje informacija za zavezance, da lahko pridobijo podatke eBOL za obračun plač prek sistema SPOT, papirnih BOL ne bo potrebno več izdajati. V tem primeru lahko izvajalec na željo zavarovane osebe le-temu zagotovi izpis podatkov eBOL na papirju A4 formata. Enako bo veljalo za nekatere skupine zavezancev (npr. kmetje, verski uslužbenci, fizične osebe kot delodajalci,…), ki niso vpisani v Poslovni register Slovenije in zato nimajo dostopa do sistema SPOT. Ti bodo lahko pridobili podatke o že zapisanih eBOL preko portala za zavarovane osebe (<https://moj.zzzs.si>).

Za digitalno podpisovanje se lahko uporabi kvalificirano digitalno potrdilo (KDP) na profesionalni kartici (PK) ali KDP drugega slovenskega izdajatelja. Osebnemu zdravniku se za podpisovanje eBOL ni treba registrirati, saj bo registracija digitalnih potrdil potekala avtomatično. ZZZS bo obveščal zdravnike o poteku veljavnosti digitalnih potrdil, da si lahko pravočasno pridobijo novo. Osebni zdravnik lahko digitalno podpisovanje eBOL izvede za vsako zavarovano osebo posebej. Digitalno je treba podpisati vsak eBOL posebej. Digitalno so podpisani le podatki na eBOL, ki jih prejme zavezanec (podatki kot npr. diagnoza, so izločeni iz tega sklopa, ki se digitalno podpisuje).

Ko so podatki digitalno podpisani s strani osebnega zdravnika, pooblaščena oseba zapiše eBOL in ga šele nato lahko natisne in vroči zavarovani osebi.

V prehodnem obdobju je predvideno obvezno tiskanje BOL. Ko bodo zavezanci lahko prek sistema SPOT dostopali do eBOL, bo ukinjena izdaja BOL. Za zavezance, ki nimajo zakonske podlage za uporabo sistema SPOT (npr. kmetje, vrhunski športniki, verski uslužbenci…), bo omogočen dostop do eBOL preko portala za zavarovane osebe.

## Izdaja eBOL v primeru nedelovanja sistema

V kolikor je moten proces izdajanja eBOL zaradi napake v informacijskem sistemu izvajalca, izvajalec poskrbi za čim prejšnjo odpravo napake.

Če je moten proces izdajanja eBOL zaradi napake v delovanju sistemu on-line, je informacija o nedelovanju sistema na voljo na spletni strani ZZZS ([www.zzzs.si/on-line](http://www.zzzs.si/on-line)).

Če v primeru nedelovanja informacijskega sistema izvajalca ali sistema on-line ni mogoče izdati eBOL, se zavarovani osebi izda papirni BOL, če pooblaščena oseba poleg navedenega minimalnega nabora podatkov razpolaga tudi z registrsko številko zavezanca za prispevek. Na mestu, ki je predviden za izpis številke eBOL, se izpiše besedilo: »Ni on-line št.«.

Izdani papirni BOL mora pooblaščena oseba zapisati v sistem on-line v čim krajšem možnem času po odpravi težav.

Če se pri naknadnem zapisu eBOL ugotovijo nepravilnosti podatkov, se le ti ustrezno popravijo, digitalno podpišejo s strani zdravnika in pooblaščena oseba izvede zapis eBOL. BOL s pravilnimi podatki se posreduje zavarovani osebi, ki ga mora predložiti zavezancu. V primeru dvoma se kot pravilni podatki štejejo podatki, ki so zapisani v sistemu on-line (npr. v primeru, če zavarovanec ne bi predložil naknadno izdanega pravilnega BOL-a).

## Podrobnosti branja osebnih podatkov in podatkov OZZ iz sistema on-line

### Zavarovane osebe

Ob vstopu zavarovane osebe v obravnavo pooblaščena oseba obvezno izvede branje osebnih podatkov in branje podatkov OZZ na dan s šifro načina dostopa do podatkov OZZ zavarovane osebe 1 (šifrant 24[[1]](#footnote-1): Načini dostopa do podatkov OZZ zavarovane osebe), saj se ta način branja potrebuje v vseh primerih za pripravo obračuna zdravstvenih storitev.

Če gre za tujo zavarovano osebo, ki uveljavlja pravice na podlagi EUKZZ, Certifikata ali kartice Medicare, pooblaščena oseba pridobi osebne podatke in podatke OZZ s funkcijo za branje podatkov o tuji zavarovani osebi.

Skladno z Navodilom za BOL pooblaščena oseba izvede branje podatkov OZZ s šifro načina dostopa do podatkov OZZ zavarovane osebe 4. V tem sklopu so dostopni podatki o vseh zavezancih in zavarovalnih podlagah v opredeljenem obdobju začasne zadržanosti od dela, pri katerih je ugotovljena zadržanost od dela in za katere je potrebno zapisati enega ali več eBOL (odvisno od števila zavarovalnih podlag in zavezancev).

Pri branju osebnih podatkov in podatkov OZZ je dostop do podatkov mogoč le z uporabo profesionalne kartice pooblaščene osebe ter KZZ zavarovane osebe. Dostop brez KZZ je mogoč v izjemnih primerih. Le te mora izvajalec obvezno označiti kot izjemni primer dostopa brez KZZ ( v šifrantu 22[[2]](#footnote-2)) in namen dostopa brez KZZ (po šifrantu 23[[3]](#footnote-3)).

Tako pridobljene podatke je potrebno vključiti med podatke eBOL, vključno s številko odgovora branja in šifro načina dostopa do podatkov OZZ zavarovane osebe pri branju podatkov zavarovane osebe.

| **Opis podatka** | **SLO** | | **TUJ** |
| --- | --- | --- | --- |
| **Branje osebnih podatkov** | **Branje OZZ podatkov** | **Branje podatkov tuje zavarovane osebe** |
| 3-Zavarovana oseba | | | |
| ZZZS številka zavarovane osebe | X |  | X |
| Ime zavarovane osebe 1. del | X |  | X |
| Ime zavarovane osebe 2. del | X |  | X |
| Vezaj med imenoma zavarovane osebe | X |  | X |
| Priimek zavarovane osebe 1. del | X |  | X |
| Priimek zavarovane osebe 2. del | X |  | X |
| Vezaj med priimkoma zavarovane osebe | X |  | X |
| Datum rojstva zavarovane osebe | X |  | X |
| Enota ZZZS zavarovanja |  | X | Za tuje zavarovane osebe se posreduje šifra izpostave, kjer je tuja zavarovana oseba uredila dokumente za uveljavljanje pravic do zdr. storitev oz. po izpostavi Zavoda, kjer ima sedež osebni zdravnik. |
| Zavarovalna podlaga |  | X |  |
| Šifra načina pridobivanja podatkov pri branju zavarovane osebe\* |  |  |  |
| Identifikator odgovora branja osebnih podatkov zavarovane osebe\* | X |  |  |
| Identifikator odgovora branja podatkov OZZ zavarovane osebe\* |  | X |  |
| Identifikator odgovora branja podatkov tuje zavarovane osebe\* |  |  | X |
| 7-Zavezanec | | | |
| Naziv zavezanca |  | X |  |
| Registrska številka zavezanca |  | X |  |
| Šifra dejavnosti |  | X |  |

\*tehnični podatek

### Povezane osebe

Pri razlogih zadržanosti zaradi nege, spremstva ali usposabljanja za rehabilitacijo otroka se izvede tudi branje osebnih podatkov in podatkov OZZ povezane osebe. Branje podatkov OZZ povezane osebe se izvede s Šifro načina dostopa do podatkov OZZ zavarovane osebe 3 za opredeljeno obdobje.

Pri branju osebnih podatkov in podatkov OZZ povezane osebe je dostop do podatkov mogoč le z uporabo profesionalne kartice pooblaščene osebe ter KZZ povezane osebe. Dostop brez KZZ je mogoč v izjemnih primerih, opisanih v šifrantu 22. V primerih dostopa brez KZZ mora pooblaščena oseba obvezno označiti izjemni primer dostopa brez KZZ in namen dostopa brez KZZ po šifrantu 23.

V primeru spremstva povezane osebe - partnerja, ki je tuja zavarovana oseba in v Republiki Sloveniji uveljavlja pravice na podlagi EUKZZ, Certifikata ali kartice Medicare, pooblaščena oseba pridobi osebne podatke in podatke OZZ s funkcijo za branje podatkov o tuji zavarovani osebi.

Pridobljene podatke je potrebno vključiti med podatke eBOL, vključno s številko odgovora branja in šifro načina pridobivanja podatka pri branju povezane osebe.

| **Opis podatka** | **SLO** | | **TUJ** |
| --- | --- | --- | --- |
| **Branje osebnih podatkov** | **Branje OZZ**  **podatkov** | **Branje podatkov tuje**  **zavarovane osebe** |
| ZZZS številka povezane osebe | X |  | X |
| Ime povezane osebe 1. del | X |  | X |
| Ime povezane osebe 2. del | X |  | X |
| Vezaj med imenoma povezane osebe | X |  | X |
| Priimek povezane osebe 1. del | X |  | X |
| Priimek povezane osebe 2. del | X |  | X |
| Vezaj med priimkoma povezane osebe | X |  | X |
| Datum rojstva povezane osebe | X |  | X |
| Identifikator odgovora branja osebnih podatkov zavarovane osebe\* | X |  |  |
| Identifikator odgovora branja podatkov OZZ zavarovane osebe\* |  | X |  |
| Identifikator odgovora branja podatkov tuje zavarovane osebe\* |  |  | X |

\*tehnični podatek

## Posebnosti podatkov eBOL

### Neobvezni podatki

Podatkov v spodnji tabeli ni obvezno navajati v eBOL:

| **Opis podatka** |
| --- |
| 8-Odločba |
| Zadržan po odločbi št. |
| Izdajatelj odločbe (imenovani zdravnik/ zdravstvena komisija) |
| Zadržan po odločbi do |
| 9-Napoten na IK |
| Datum napotitve na IK |
| Postopek na IK zaključen |

### Dodatni podatki

Pri zapisu eBOL je dodatno potrebno navesti tudi naslednje podatke, ki niso določeni v Navodilu za BOL:

| **Opis podatka** | **Opombe, dodatna pojasnila** |
| --- | --- |
| 1-Izvajalec | |
| ZZZS številka izvajalca |  |
| 2-Zdravnik | |
| Vrsta zdravnika, ki je pristojen za zapis BOL za spremstvo otroka | 1-zdravnik zavarovane osebe,  2-zdravnik otroka. |
| 3-Zavarovana oseba | |
| Šifra načina pridobivanja podatka pri branju zavarovane osebe |  |
| Identifikator odgovora branja osebnih podatkov zavarovane osebe |  |
| Identifikator odgovora branja podatkov OZZ zavarovane osebe |  |
| Identifikator odgovora branja podatkov tuje zavarovane osebe | Za ZZZS številke večje od 700.000.000 |
| 4-Povezana oseba | |
| ZZZS številka povezane osebe |  |
| Šifra načina pridobivanja podatka pri branju povezane osebe |  |
| Identifikator odgovora branja osebnih podatkov povezane osebe |  |
| Identifikator odgovora branja podatkov OZZ povezane osebe |  |
| Identifikator odgovora branja podatkov tuje povezane osebe |  |
| BOL | |
| Oznaka zapisa | 1-redni zapis,  2-preklic zapisa,  9-kontrolni zapis |
| Številka eBOL |  |

### Obvezno navajanje nazivov

Digitalno podpisani eBOL-i se bodo kasneje posredovali zavezancem, zato je obvezno navajanje nazivov iz uradnih evidenc:

| **Opis podatka** | **Opombe, dodatna pojasnila** |
| --- | --- |
| 1-Izvajalec | |
| Naziv izvajalca | Naziv izvajalca mora biti naveden, kot se vodi v RIZDDZ (za dostop do podatkov glej Navodilo za elektronski prevzem podatkov o izvajalcih zdravstvene dejavnosti iz RIZDDZ). |
| 2-Zdravnik | |
| Ime zdravnika 1. del | Ime in priimek zdravnika morata biti navedena kot se vodi v RIZDDZ (za dostop do podatkov glej Navodilo za elektronski dostop do podatkov o zdravstvenih delavcih v RIZDDZ) |
| Ime zdravnika 2. del | Ime in priimek zdravnika morata biti navedena kot se vodi v RIZDDZ (za dostop do podatkov glej Navodilo za elektronski dostop do podatkov o zdravstvenih delavcih v RIZDDZ) |
| Vezaj med imenoma zdravnika | Ime in priimek zdravnika morata biti navedena kot se vodi v RIZDDZ (za dostop do podatkov glej Navodilo za elektronski dostop do podatkov o zdravstvenih delavcih v RIZDDZ) |
| Priimek zdravnika 1. del | Ime in priimek zdravnika morata biti navedena kot se vodi v RIZDDZ (za dostop do podatkov glej Navodilo za elektronski dostop do podatkov o zdravstvenih delavcih v RIZDDZ) |
| Priimek zdravnika 2. del | Ime in priimek zdravnika morata biti navedena kot se vodi v RIZDDZ (za dostop do podatkov glej Navodilo za elektronski dostop do podatkov o zdravstvenih delavcih v RIZDDZ) |
| Vezaj med priimkoma zdravnika | Ime in priimek zdravnika morata biti navedena kot se vodi v RIZDDZ (za dostop do podatkov glej Navodilo za elektronski dostop do podatkov o zdravstvenih delavcih v RIZDDZ) |
| 3-Zavezanec | |
| Naziv zavezanca | Navaja se naziv pridobljen s funkcijo branja podatkov OZZ zavarovane osebe. |

### Zapis eBOL vnaprej

Podatki eBOL se lahko v sistem on-line zapišejo do pet koledarskih dni vnaprej (npr. 25. v mesecu za začasno zadržanost od dela, ki je zaključena z 29. v mesecu), in sicer v primeru, ko zdravnik oceni, da ni potreben kontrolni pregled zavarovane osebe in da bo ta po preteku tega obdobja za svoje delo zmožen, oziroma, če zadržanost od dela izhaja iz odločbe Zavoda. Pri zapisu eBOL vnaprej mora imeti zavarovana oseba urejeno OZZ v obdobju od datuma začetka zadržanosti do datuma zapisa eBOL.

### Zveznost obdobij

V kolikor so med podatki eBOL navedeni tako obdobje zadržanosti za polni delovni čas (PDČ) in obdobje zadržanosti za krajši delovni čas (KDČ), morata obdobji teči zvezno, kar pomeni, da med obdobji ne sme biti prekinitve.

Primer:

PDČ od 1.-20.11.2018

KDČ od 21.-25.11.2018

# Preklic zapisanih eBOL

Če je po zapisu podatkov eBOL-a v sistem on-line ugotovljena napaka je potrebno preklicati zapis. Za preklic zapisa je potrebna številka eBOL in ZZZS številka zavarovane osebe. V strukturi eBOL se pri zapisu preklica, kot oznaka zapisa eBOL navede 2 (preklic zapisa).

Preklic eBOL v sistemu on-line digitalno podpiše osebni zdravnik. Nadomestni zdravnik pa lahko izvede preklic tudi v primeru, če dela pri drugem izvajalcu.

eBOL lahko prekliče le osebni zdravnik, ki je pristojen za njegov zapis (npr. eBOL za nego lahko prekliče le osebni otroški zdravnik povezane osebe – otroka, eBOL zaradi bolezni ali poškodbe oziroma drugih razlogov, za katerega izdajo je pristojen splošni osebni zdravnik zavarovane osebe, lahko prekliče le on sam oziroma njegov nadomestni zdravnik).

# 

# Branje podatkov o zapisanih eBOL

## Opis postopka

S funkcijo branja podatkov o zapisanih eBOL lahko pooblaščena oseba prek sistema on-line pridobi podatke o zapisanih eBOL za določeno obdobje, in sicer za določeno ZZZS številko zavarovane osebe. Podatki se lahko berejo za obdobje treh let za nazaj.

## Nabor podatkov

### Vhodni podatki za branje zapisanih eBOL

Pooblaščena oseba pred branjem podatkov vnese naslednje podatke, ki so opredeljeni kot vhodni podatki:

| **Opis podatka** |
| --- |
| ZZZS številka |
| Začetek obdobja |
| Konec obdobja |
| Oznaka izbranega zdravnika:  1-izbrani osebni splošni zdravnik  2-izbrani osebni otroški zdravnik |

Pooblaščena oseba lahko bere podatke o zapisanih eBOL za zavarovano osebo, pri čemer pri branju podatkov navede še podatke, ali gre za:

* izbranega osebnega splošnega zdravnika ali za
* izbranega otroškega zdravnika.

V primeru, ko pooblaščena oseba označi, da bere podatke o zapisanih eBOL, kot »izbrani otroški zdravnik« lahko prebere le podatke iz naslova nege ali spremstva otroka.

### Izhodni podatki za branje zapisanih eBOL

Podatki, katere pooblaščena oseba pridobi prek sistema on-line so:

| **Opis podatka** |
| --- |
| ZZZS številka izvajalca |
| Številka izvajalca |
| Naziv izvajalca |
| Številka zdravnika |
| Vrsta zdravnika |
| Ime zdravnika 1. del |
| Ime zdravnika 2. del |
| Vezaj med imenoma zdravnika |
| Priimek zdravnika 1. del |
| Priimek zdravnika 2. del |
| Vezaj med priimkoma zdravnika |
| Vrste zdravnikov, ki so pristojni za izdajo potrdila o upravičeni zadržanosti od dela za spremstvo |
| Ime zavarovane osebe 1. del |
| Ime zavarovane osebe 2. del |
| Vezaj med imenoma zavarovane osebe |
| Priimek zavarovane osebe 1. del |
| Priimek zavarovane osebe 2. del |
| Vezaj med priimkoma zavarovane osebe |
| Datum rojstva zavarovane osebe |
| Zavarovalna podlaga |
| Enota ZZZS zavarovanja |
| ZZZS številka povezane osebe |
| Ime povezane osebe 1. del |
| Ime povezane osebe 2. del |
| Vezaj med imenoma povezane osebe |
| Priimek povezane osebe 1. del |
| Priimek povezane osebe 2. del |
| Vezaj med priimkoma povezane osebe |
| Datum rojstva povezane osebe |
| Vrsta povezane osebe |
| Prvi dan zadržanosti od dela |
| Prejšnja zadržanost od dela – od (recidiv) |
| Prejšnja zadržanost od dela – do (recidiv) |
| Zadnji dan zadržanosti za diagnozo |
| Zadnji dan zadržanosti za razlog |
| Zadnji dan zadržanosti za plačnika |
| Naziv zavezanca |
| Registrska številka zavezanca |
| Zaporedna številka potrdila |
| Zadržan po odločbi št |
| Izdajatelj odločbe |
| Zadržan po odločbi do |
| Datum napotitve na IK |
| Postopek na IK zaključen |
| Zadržanost za polni delovni čas od |
| Zadržanost za polni delovni čas do |
| Zadržanost za krajši delovni čas od |
| Zadržanost za krajši delovni čas do |
| Dolžan delati ur na dan |
| Od tega zadržan od dela ur na dan |
| Šifra razloga zadržanosti |
| Prvi dan zadržanosti za razlog |
| Kategorija invalidnosti |
| Šifra diagnoze |
| Zunanji vzrok poškodbe |
| Prvi dan odsotnosti za diagnozo |
| Datum spremembe delovnega časa |
| Datum izdaje potrdila |
| Kraj izdaje potrdila |
| Oznaka zapisa |
| Številka potrdila o upravičeni zadržanosti od dela |
| Status obravnave pri ZZZS |

# Dostop zavarovane osebe do eBOL

Zavarovane osebe lahko dostopajo do svojih eBOL na ZZZS-jevem portalu za zavarovane osebe (<https://moj.zzzs.si>). Na portalu lahko preverijo ali je zdravnik že zapisal eBOL ali pridobijo izpis podatkov eBOL za primere uveljavljanja škod pri nezgodnih zavarovanjih ali kot dokazila pri morebitnih inšpekcijskih pregledih, ipd..

Št.:0072-12/2019-DI/1 Generalni direktor

Datum: 15.04.2019 Marjan Sušelj, univ. dipl. psih.

Pripravili:

Maja Polutnik

Radmila Krunić

Biljana Ljubić

1. Šifrant24: Načini dostopa do podatkov OZZ zavarovane osebe [↑](#footnote-ref-1)
2. Šifrant 22: Izjemni primeri dostopa brez KZZ [↑](#footnote-ref-2)
3. Šifrant 23: Nameni dostopa brez KZZ [↑](#footnote-ref-3)